Rikunarita-ORG/Wikinium huggingface dataset:
# Denzetà d'a popolazzione

Mappe d'a denzetà d'a popolazzione jndr'à le varie

state.
'A **denzetà d'a popolazzione** jè 'na mesure d'u numere de cristiene ca javetene jndr'à 'na determinate zone (ca

pò ingludere o mene le superfice de le acque inderne). In senze cchiù estese, 'a denzetà de popolazzione non ge se

referisce sulamende a l'essere umane, ma pò essere ausete cu riferimende a le popolazziune de qualsiasi organisme

vivende.

Normalmende se mesure in "abitande pe chilometre quadrete". 'U valore se ottiene semblicemende dividenne 'u

numere de abitande de 'nu determinete territorie p'a superficie d'u territorie stesse (espresse in [[chilometre

quadrete|km²]]).

Jè 'nu date indichete generalmende pe ce cetate, le provinge, le reggione, le state e 'u munne indere. Jndr'à le

vosce sus a le state 'a denzetà se referisce a le sole terre ca stonne fore da l'acqua, invece jndr'à [[Liste de le

state pe denzetà d'a popolazzione]] se referisce a superficie totele combrese le acque inderne.

Le state d'u munne cu le maggiore denzetà d'a popolazzione sonde Macao, Monaco, [[Hong

Kong]], Singapore e Gibilterra: sonde naziune piccenne, ca quase quase coicidene cu 'a cetate ca jè 'a lore

capitale e tènene pe stu fatte 'nu levèlle de urbanizzazione granne assaje. 'U state d'u munne ca tène 'a maggiore

denzetà d'a popolazzione pure ca non g'è piccinne jè 'u Bangladesh, addò 153 miliune de cristiene popolescene le

terrene fertili e coltivabbele d'a pianure d'u bacine d'u fiume Gange, cu 'na denzetà ca supranesce le 1.000

cristiene pe chilometre quadrete.
'U state cu 'a minore denzetà d'a popolazzione jè 'nvece 'a Mongolia.

## Denzetà d'a popolazzione mundiele

'A denzetà d'a popolazzione media mundiele jè attualmende de 48 cristiene pe chilometre quadrete, {{citazione

necessaria|pure ca preste preste raggiungerà le 50 cristiene pe chilometre quadrete.}}

## Comune cchiù denzamende popolete in Itaglie

Le 10 comune de l'Itaglie cu 'a denzetà d'a popolazzione cchiù ierte:

|  |  |  |  |  |  |
| --- | --- | --- | --- | --- | --- |
| **Pos.** | **Cetate** | **Provinge** | **Area** (km²) | **Popolazzione** | **Denzetà** (Pop pe km²) |
| 1 | Portici | (NA) | 4 | 57.777 | 14.444,25 |
| 2 | Melito di Napoli | (NA) | 3 | 36.547 | 12.182,00 |
| 3 | Casavatore | (NA) | 1,62 | 19.608 | 12.103,70 |
| 4 | San Giorgio a Cremano | (NA) | 4,11 | 48.079 | 11.698,05 |
| 5 | Grumo Nevano | (NA) | 2 | 18.883 | 9.441,50 |
| 6 | Bresso | (MI) | 3 | 26.814 | 8.938,00 |
| 7 | Napule | (NA) | 117 | 984.242 | 8.412,42 |
| 8 | Arzano | (NA) | 4,68 | 37.994 | 8.118,38 |
| 9 | Frattaminore | (NA) | 1,99 | 15.987 | 8.033,67 |
| 10 | Sesto San Giovanni | (MI) | 11 | 81.031 | 7.366,55 |

## 'Ndruche pure

* Liste de le state pe denzetà d'a popolazzione
# Cetata granne

Cetata granne
'Na **cetata granne** jè 'na cetate cu 'nu numere de crestiàne superiore a le 100.000 aunità. 'U termine avene stabbilite da l'Istitute 'ndernazionale de statisteche jndr'à l'assemblèe d'u 1887 a Rome.

'U stesse termine jndr'à 'u frangese ète *grande ville*, jndr'à 'u tedesche ète *Großstadt*, jndr'à l'esperanto ète *grandurbo*, jndr'à 'u 'nglese ète *large city* o *major city* (jndr'à certe condeste se pò ausà semblicemende *city* o *metropolis*).

'Na cetata piccenne se dice cetadine, 'na cetate angore cchiù granne se chiame metropoli (normalmende cu cchiù de 'nu miglione de crestiàne), invece 'na cetate cu cchiù de dece migliune de crestiàne (seconde otre 'u limite ète cinghe migliune) se dice megacetate.

## In Itaglie

|  |  |
| --- | --- |
|  | *Pe approfondimende, 'ndruche 'a vôsce **Cetate granne de l'Itaglie**.* |

Le cetate granne tagliàne sonde osce a die 45 (date d'u 2009); Giugliano in Campania ète l'uneca cetate ca non g'è capeluèche de provinge.

## In Germanie

|  |  |
| --- | --- |
|  | *Pe approfondimende, 'ndruche 'a vôsce **Cetate granne d'a Germanie**.* |

Jndr'à Germanie stonne osce a die 81 cetate granne (date d'u 2008), ma jndr'à 'u 2006 erane 82. Berline ha state 'a cetate ca ave avute 'u maggiore cale d'a popolazzione: jndr'à 'u 1942 tenève 4,5 migliune de crestiàne, 'a terze cetate d'u munne apprisse New York e Londra, apprisse 'a seconda uerre mundiale ne averene rumaste 2,8 migliune. Osce a die ave arrevate a 3,4 migliune de crestiàne.

## In Austrie

Jndr'à l'Austrie (date d'u 2009) stonne sulamende cinghe cetate granne: Vienna ca ète 'a capitale (1.678.271 crestiàne), Graz (253.994 crestiàne), Linz (189.122 crestiàne), Salisburghe (147.732 crestiàne) e Innsbruck (118.035 crestiàne).

## In Svizzere

Jndr'à Svizzere (date d'u 2009) stonne sulamende cinghe cetate granne: Berna ca ète 'a capitale (122.925 crestiàne), Zurigo (365.132 crestiàne), Ginevra (183.287 crestiàne), Basilea (164.937 crestiàne) e Losanna (122.284 crestiàne).

## Jndr'à 'u munne

Jndr'à 'u 2010 stonne cchiù o mene 4.000 c etate granne jndr'à tutte 'u munne.

## Note